KTIS ทรุด! ปี 59 พลิกขาดทุน 512.54 ลบ. ยังแจกปันผล 0.10 บ./หุ้น
KTIS ทรุด! ปี 59 พลิกขาดทุน 512.54 ลบ. จากปีก่อนกำไร 729.95 ลบ. หลังรายได้จากการขายลดฮวบ ยังแจกปันผล 0.10 บ./หุ้น XD 2 พ.ค.60 กำหนดจ่าย 16 พ.ค.นี้
24 ก.พ. 2560

บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวพลิกขาดทุนเนื่องจากบริษัทมีรายได้จากการขายและการให้บริการลดลง 4.36 พันลบ. จากภาวะภัยแล้งในปีก่อนหน้าส่งผลให้ปริมาณอ้อยเข้าหีบในปีการผลิต 58/59 ลดลง ดังนั้นปริมาณวัตถุดิบซึ่งเป็นผลพลอยได้การผลิตน้ำตาลจึงลดลง
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 31 ธ.ค. 2559 และกำไรสะสม เป็นเงินสดจำนวน 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 2 พ.ค. 2560 และกำหนดจ่ายเงินปันผลในวันที่ 16 พ.ค. 2560